એકાદ વર્ષ અગાઉ મામા તેમજ પિતા સાથે કૌટુંબિક જમીન બાબતે થયેલ ઝઘડાની અદાવતમાં દંતોડ અને કોડીયાવાડાના બે યુવકોએ શામળાજી કોલેજના પ્રિન્સીપાલ સાથે બદલો લેવા તેમજ બદનામ કરવા ફેક ફીમેલ ફેસબુક એકાઉન્ટ બનાવી ખરાબ કોમેન્ટ કરવાના મામલે વિજયનગર તાલુકાના ચિઠોડા પોલીસ સ્ટેશનમાં આઇ.ટી. એકટ હેઠળ ગુનો નોંધાયો હતો. જે ગુનાની તપાસમાં એસઓજીની ટીમે ફેસબુક ડીટેઇલ એનાલિસીસ અને ટેકનીકલ સર્વેલન્સની મદદથી ઝીણવટભરી તપાસ હાથ ધરી દંતોડ તેમજ કોડીયાવાડાના બે યુવકોને સોમવારે ઝડપી લઇ સમગ્ર ઘટનાનો ભેદ ખોલી નાખ્યો છે. એસઓજીએ ફેક ફીમેલ ફેસબુક એકાઉન્ટ બનાવી ખરાબ કોમેન્ટ સાથે ફોટા અપલોડ કરનારા બંને યુવકોને ચિઠોડા પોલીસ હવાલે કરતા પોલીસે બંનેની ધરપકડ કરવા તજવીજ હાથ ધરી છે.